proxectonos/corpus_dominio_legal_administrativo_tmp huggingface dataset:
RESOLUCIÓN do 8 de novembro de 1995, da Delegación Provincial da Coruña, pola que se autoriza e aproba o proxecto de execución da instalación eléctrica que se cita. (Expediente número IN407A 67-1/1995).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 04/12/1995

Visto o expediente para outorgamento de autorización administrativa e aprobación do proxecto de execución das instalacións eléctricas que a continuación se detallan:
Solicitante: Unión Eléctrica-Fenosa, S.A.
Enderezo social: Severo Ochoa, número 2, 15008 A Coruña
Denominación: L.M.T. subterránea e C.T. tipo edificio en Galán.
Situación: Oseiro. Arteixo.
Descricións técnicas: L.M.T. subterránea a 15/20 kV de 460 m de lonxitude, en conductor R.H.V. de 12/20 kV de 150 mm de Al, que parte da L.M.T. Grela-Moucho-Vilarrodís (Expte. 27.537) e remata no C.T. interior que se vai contruír en Galán de 630 kVA a 15/20 kV.B2. Concello de Arteixo.
Cumpridos os trámites ordenados nos capítulos III e IV do Decreto 2.617/1966, do 20 de outubro, sobre autorización de instalacións eléctricas, esta delegación provincial resolve,
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 8 de novembro de 1995.
Juan Ignacio Lizaur Otero
Delegado provincial da Coruña
7788
RESOLUCIÓN do 8 de novembro de 1995, da Delegación Provincial da Coruña, pola que se autoriza e aproba o proxecto de execución da instalación eléctrica que se cita. (Expediente número IN407A 86-1/1995).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 04/12/1995

Visto o expediente para outorgamento de autorización administrativa e aprobación do proxecto de exe
cución das instalación eléctrica que a continuación se detalla:
Solicitante: Unión Eléctrica-Fenosa, S.A.
Enderezo social: Severo Ochoa, número 2, 15008 A Coruña
Denominación: L.M.T., C.T. e R.B.T.
Situación: Margarida. Cabana.
Descricións técnicas: L.M.T. aérea a 20 kV, de 2.016 m de lonxitude, en LA-56, que parte da L.M.T. Ermida Anos e remata no C.T. Margarida, que se vai reformar, tipo caseta de 160 kVA. Cabana.
Cumpridos os trámites ordenados nos capítulos III e IV do Decreto 2.617/1966, do 20 de outubro, sobre autorización de instalacións eléctricas, esta delegación provincial resolve,
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 8 de novembro de 1995.
Juan Ignacio Lizaur Otero
Delegado provincial da Coruña
95-7838
RESOLUCIÓN do 8 de novembro de 1995, da Delegación Provincial da Coruña, pola que se autoriza e aproba o proxecto de execución da instalación eléctrica que se cita. (Expediente número IN407A 80-1/1995).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 04/12/1995

Visto o expediente para outorgamento de autorización administrativa e aprobación do proxecto de execución das instalacións eléctricas que a continuación se detallan:
Solicitante: Unión Eléctrica-Fenosa, S.A.
Enderezo social: Severo Ochoa, número 2, 15008 A Coruña
Denominación: L.M.T., C.T. e R.B.R. de Lousa.
Situación: Cerceda.
Descricións técnicas: L.M.T. aérea a 15/20 kV de 50 m de lonxitude, na LA-56, que parte da L.M.T. Mesón do Vento-Alto de Vilar, e remata no C.T. Lousa de 100 kVA, tipo intemperie.
Cumpridos os trámites ordenados nos capítulos III e IV do Decreto 2.617/1966, do 20 de outubro, sobre autorización de instalacións eléctricas, esta delegación provincial resolve,
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 8 de novembro de 1995.
Juan Ignacio Lizaur Otero
Delegado provincial da Coruña
7789
DECRETO 308/1995, do 24 de novembro, polo que se acorda conceder medallas ó mérito, placas e diplomas de protección civil da Comunidade Autónoma de Galicia, relativas ó ano 1994.
PRESIDENCIA — III. OUTRAS DISPOSICIÓNS — 04/12/1995

Examinado o expediente de concesión de medallas ó mérito, placas e diplomas de protección civil desta Comunidade Autónoma, relativas ó ano 1994, e de conformidade coa proposta formulada pola comisión avaliadora prevista no artigo 16º da Orde da Consellería da Presidencia e Administración Pública do 22 de abril de 1994,
DISPOÑO:
Primeiro: concederlle a Juan Carlos Estévez Álvarez, a título póstumo, a medalla ó mérito de protección civil da Comunidade Autónoma de Galicia, na categoría de ouro.
Segundo: declarar deserta a concesión da medalla ó mérito de protección civil da Comunidade Autónoma de Galicia, na categoría de prata.
Terceiro: concederlle á Agrupación de Voluntarios de Protección Civil de Carballo a placa de protección civil da Comunidade Autónoma de Galicia.
Cuarto: concederlle á Agrupación de Voluntarios de Protección Civil de Rianxo a placa de protección civil da Comunidade Autónoma de Galicia.
Quinto: concederlle á Agrupación de Voluntarios de Protección Civil de Narón a placa de protección civil da Comunidade Autónoma de Galicia.
Sexto: concederlle á Agrupación de Voluntarios de Protección Civil de Muxía a placa de protección civil da Comunidade Autónoma de Galicia.
Santiago de Compostela, vintecatro de novembro de mil novecentos noventa e cinco.
Manuel Fraga Iribarne
Presidente
95-7791
RESOLUCIÓN do 7 de novembro de 1995, da Delegación Provincial da Coruña, pola que se somete a información pública a petición de autorización e declaración de utilidade pública da instalación eléctrica que se cita. (Expediente número IN407A 162-1/1995).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 04/12/1995

Os efectos previdos no artigo 9 do Decreto 2617/1966 e no artigo 10 do Decreto 2619/1966, sométese a información pública a petición de autorización e declaración de utilidade pública, da instalación eléctrica que se describe:
Solicitante: Unión Eléctrica-Fenosa, S.A.
Enderezo social: Fernando Macías, 2, 15008 A Coruña.
Denominación: proxecto de modificación de L.A.T. de 66 kV.
Situación: Pedrido-Mesón (Betanzos).
Descricións técnicas: proxecto de modificación da liña eléctrica de alta tensión, a 66 kV, no tramo pedrido-Mesón (RNE), por afección a autovía do noroeste ó seu paso polas inmediacións de Piadela, no concello de Betanzos, consistente en: liña eléctrica aérea de alta tensión, a 66 kV, sobre apoios metálicos de 23,15 m de altura, entre os nº 57 e 64, e con conductor LA-180, de 956 m de lonxitude. Betanzos.
Todas aquelas persoas ou entidades que se consideren afectadas poderán presenta-las súas alegacións nesta delegación provincial, no prazo de trinta días.
A Coruña, 7 de novembro de 1995.
Juan Ignacio Lizaur Otero
Delegado provincial da Coruña
7790
RESOLUCIÓN do 13 de novembro de 1995, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 02/5427/1995, interposto por Cándido Pego Cobelo.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 01/12/1995

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo, número 025427/1995, interposto por Cándido Pego Cobelo contra acordo de 26-4-1995 da Comisión Provincial da Vivenda e Solo de Lugo, publicada o 12 seguinte sobre aprobación definitiva de adxudicatarios e lista de espera de 20 vivendas de promoción pública en Viveiro.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer e presentarse nos autos na Sala do Contencioso- Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 13 de novembro de 1995.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
7698
RESOLUCIÓN do 6 de novembro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 245/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 01/12/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T. e un C.T. na r/Progreso, concellos de Mos e do Porriño, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación de unha L.M.T. e un C.T. na r/Progreso, concellos de Mos e do Porriño.
Esta autorización non supón a aprobación do proxecto.
Pontevedra, 6 de novembro de 1995.
Ramón Álvarez Abad
Delegado provincial de Pontevedra
95-7716
RESOLUCIÓN do 6 de novembro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 247/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 01/12/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T. e un C.T. en circunvalación a Gondomar, concello de Gondomar, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación dunha L.M.T. e un C.T. en circunvalación a Gondomar, concello de Gondomar.
Esta autorización non supón a aprobación do proxecto.
Pontevedra, 6 de novembro de 1995.
Ramón Álvarez Abad
Delegado provincial de Pontevedra
7837
RESOLUCIÓN do 15 de novembro de 1995, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 02/5430/1995, interposto por Antonio Fernández Fernández.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 01/12/1995

Para os efectos de dar cumprimento ó solicitado polo presidente da Sala do Contencioso-Administrativo do Tribunal Superior de Xustiza de Galicia, en relación co recurso contencioso-administrativo, número 025430/1995, interposto por Antonio Fernández Fernández contra diversos acordos e resolucións do Pleno de Concello da Coruña, da Consellería de Política Territorial, Obras Públicas e Vivenda e do Instituto Galego da Vivenda e Solo, sobre aprobación da modificación do PXOU da Coruña, no antigo polígono de Elviña, 3ª fase, San Pedro de Mezonzo, e a adxudicación de determinadas parcelas do citado instituto a terceiros.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer e presentarse nos autos na Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 15 de novembro de 1995.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
95-7714
CORRECCIÓN de erros.-Orde do 31 de outubro de 1995 pola que se aproba o deslinde do monte comunal de Avión pertencente á parroquia de Avión no concello de Avión (Ourense).
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 01/12/1995

Advertido erro na devandita orde, publicada no DOG nº 218, do 14 de novembro de 1995, cómpre face-las seguintes correccións:
Na páxina 8.329, columna da esquerda, no encabezamento onde di: «Orde do 31 de outubro de 1995 pola que se aproba o deslinde do monte comunal de Avión...», debe dicir: «Orde do 31 de outubro de 1995 pola que se aproba o deslinde do monte comunal de San Xusto...».
Na mesma páxina e columna, liñas 19 e 24, onde di: «comunal de Avión», debe dicir: «comunal de San Xusto».
Na páxina 8.330, columna da esquerda, liñas 30 e 31, onde di: «comunal de Avión», debe dicir: «comunal de San Xusto».
Na mesma páxina, columna da dereita, liñas 8 e 9, onde di: «comunal de Avión», debe dicir: «comunal de San Xusto».
6668
RESOLUCIÓN do 6 de novembro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 240/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 01/12/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar un C.T. no cruzamento das rúas Uruguai e Arcebispo Malvar, concello de pontevedra, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Unión Eléctrica-Fenosa, S.A. a instalación de un C.T. no cruzamento das rúas Uruguai e Arcebispo Malvar, concello de pontevedra.
Esta autorización non supón a aprobación do proxecto.
Pontevedra, 6 de novembro de 1995.
Ramón Álvarez Abad
Delegado provincial de Pontevedra
95-7715
RESOLUCIÓN do 10 de novembro de 1995 sobre autorización de apertura dun novo establecemento da axencia de viaxes Viajes Marsáns, S.A., sita na rúa Juan Flórez, 43-baixo, da Coruña.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 01/12/1995

Visto o expediente instruído por instancia de José Miguel Goiri Llano, na súa calidade de representante de Viajes Marsáns, S.A., C.I.C.MA nº 18, en solicitude da autorización de apertura dun novo establecemento na Coruña, na r/ Juan Flórez, 43-baixo, da axencia de viaxes Viajes Marsáns, S.A., que ten a súa casa central en Madrid, na r/ Arlabán, 1.
Resultando que o interesado xunto coa solicitude presentou toda a documentación a que fai referencia o artigo 10 do Regulamento das axencias de viaxes de Galicia, aprobado mediante o Decreto 155/1989, do 22 de xuño.
Resultando que na tramitación do expediente se observaron tódolos requisitos e formalidades establecidas regulamentariamente.
Considerando que, na empresa solicitante e no novo establecemento da axencia de viaxes, sito na Coruña, na r/ Juan Flórez, 43-baixo, concorren tódalas condicións esixidas polo mencionado regulamento para a obtención da súa autorización.
Vistos o Real decreto 2086/1983, do 1 de setembro, de traspaso de funcións e servicios do Estado á Comunidade Autónoma de Galicia en materia de turismo, a Lei 1/1983, do 22 de febreiro, reguladora da Xunta e do seu presidente, o Decreto 155/1989, do 22 de xuño, polo que se aproba o Regulamento das axencias de viaxes de Galicia, e a Orde do 4 de outubro de 1995 da Consellería da Presidencia e Administración Pública, pola que se delega no secretario xeral para o Turismo a competencia para autoriza-los novos establecementos das axencias de viaxes xa autorizadas, esta secretaría xeral,
RESOLVE:
Autorizarlle á axencia de viaxes Viajes Marsáns, S.L., sita en Madrid, na rúa Arlabán, 1, da que é representante José Miguel Goiri Llano, a apertura dun novo establecemento na Coruña, na r/ Juan Flórez, 43-baixo, que será inscrito no Rexistro de Empresas e Actividades Turísticas da Comunidade Autónoma galega.
Contra esta resolución, o interesado poderá interpoñer recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da súa publicación no Diario Oficial de Galicia.
Santiago de Compostela, 10 de novembro de 1995.
P.D. (Orde 4-10-1995)
Francisco García-Bobadilla Prósper
Secretario xeral para o Turismo
9507667
RESOLUCIÓN do 13 de novembro de 1995, da Secretaría Xeral da Consellería de Política Territorial, Obras Públicas e Vivenda, pola que se resolve o recurso ordinario número 1197/1993 interposto contra o acordo da Comisión Provincial de Urbanismo de Pontevedra do 25 de xaneiro de 1993, polo que se denegou a aprobación definitiva da modificación puntual número 9 do Plan Xeral de Ordenación Urbana.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 01/12/1995

De conformidade co disposto na Lei 30/1992, do 26 de novembro, de réxime xurídico das administracións públicas e do procedemento administrativo común, así como no Real decreto lexislativo 1/1992, do 26 de xuño, polo que se aproba o texto refundido da Lei sobre o réxime do solo e ordenación urbana (artigos 124.1º e 131), publícase a resolución dictada polo conselleiro de Política Territorial, Obras Públicas e Vivenda da Xunta de Galicia, do 21 de xullo de 1995, pola que se resolve o recurso ordinario nº 1197/1993 interposto polo alcalde-presidente do Concello de Vilagarcía de Arousa contra o acordo da Comisión Provincial de Urbanismo de Pontevedra do 25 de xaneiro de 1993, polo que se denegou a aprobación definitiva da modificación puntual nº 9 do Plan Xeral de Ordenación Urbana, da que a súa parte dispositiva di:
«Admiti-lo recurso ordinario nº 1197/1993 interposto polo alcalde-presidente do Concello de Vilagarcía de Arousa, contra acordo da Comisión Provincial de Urbanismo de Pontevedra, con data 25 de xaneiro de 1993, polo que se denegou a aprobación definitiva do proxecto de modificación puntual nº 9 do Plan Xeral de Ordenación Urbana de Vilagarcía de Arousa, que en consecuencia se revoga, e outórgase a aprobación definitiva do referido proxecto nos termos en que fora aprobado provisionalmente polo Concello de Vilagarcía de Arousa en sesión plenaria celebrada o día 12 de agosto de 1992, agás no que atinxe á modificación da zonificación e ordenación pormenorizada dos terreos incluídos dentro do ámbito do PERI que lle corresponderá determinar ó propio plan especial.
Contra esta resolución que se transcribe definitiva en vía administrativa, cabe recurso contencioso-administrativo diante da Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ó da súa notificación; lémbraselle que debe comunicar previamente a esta consellería a devandita interposición conforme o artigo 110.3º da Lei 30/1992, de réxime xurídico das administracións públicas e do procedemento administrativo común».
Os interesados poderán comparecer nas oficinas da Secretaría Xeral da Consellería de Política Territorial,
Obras Públicas e Vivenda, sita nos edificios administrativos de San Caetano, Santiago de Compostela.
Santiago de Compostela, 13 de novembro de 1995.
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
7665
CORRECCIÓN de erros.-Resolución do 6 de novembro de 1995 pola que se anuncia a contratación, polo sistema de concurso aberto, dun servicio da consultoría e asistencia técnica para a elaboración e impartición do II Curso superior teórico-práctico de xestión medio ambiental.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 11/12/1995

Advertido erro na devandita resolución, publicada no DOG nº 226, do 24 de novembro de 1995, cómpre face-las oportunas correccións:
Na páxina 8.656, columna primeira, liña trece, onde di:
«Prazo e lugar de presentación de proposicións: as proposicións, en modelo oficial, presentaranse en sobres pechados que poderán estar lacrados, e entregaranse no rexistro xeral da Xunta de Galicia ou no da Escola Galega de Administración Pública, en horas de oficina, durante o prazo de vinteseis días naturais contados desde o seguinte ó da publicación deste anuncio no DOG», debe dicir:
«Prazo e lugar de presentación de proposicións: as proposicións, en modelo oficial, presentaranse en sobres pechados que poderán estar lacrados, e entre
garanse no rexistro xeral da Xunta de Galicia ou no da Escola Galega de Administración Pública, en horas de oficina, durante o prazo de vinteseis días naturais contados desde o seguinte ó da publicación deste anuncio no DOG. A apertura de proposicións terá lugar na EGAP ás 10.30 horas do décimo primeiro día natural seguinte ó do remate do prazo de presentación de proposicións».
Santiago de Compostela, 29 de novembro de 1995.
Xaime Rodríguez-Arana Muñoz
Director da Escola Galega de Administración Pública
ORDE do 22 de novembro de 1995 pola que se declara a alleabilidade dunha superficie aproximada de 2.189,42 metros cadrados, situada na ala esquerda do edificio onde se sitúa o centro de formación ocupacional Santa María de Europa, de Ourense.
CONSELLERÍA DE ECONOMÍA E FACENDA — III. OUTRAS DISPOSICIÓNS — 11/12/1995

A Universidade de Vigo solicitou da Consellería de Economía e Facenda a cesión do uso do inmoble que estivo dedicado a residencia coa denominación Santa María de Europa, sito na rúa Carballeira, de Ourense, para destinalo a residencia universitaria.
Mediante Decreto 255/1995, do 29 de setembro, (DOG nº 196, do 11 de outubro), desafectouse do dominio público parte do inmoble onde se ubica o centro de formación ocupacional Santa María de Europa, na rúa Carballeira, s/n, de Ourense.
Co obxecto de posibilita-la cesión do dereito de uso do antedito inmoble, requírese, segundo o disposto nos artigos 24 da Lei 3/1985, do 12 de abril, do patrimonio da Comunidade Autónoma de Galicia e 60 do seu regulamento, a previa declaración da súa alleabilidade.
En virtude do anteriormente exposto, a proposta da Secretaría Xeral e do Patrimonio, logo de informe da Consellería de Familia, Muller e Xuventude,
DISPOÑO:
Artigo único.
Declárase a alleabilidade dunha superficie aproximada de 2.189,42 m, situada na ala esquerda do edificio onde se sitúa o centro de formación ocupacional Santa María de Europa, na rúa Carballeira, s/n, de Ourense, distribuídos, segundo os planos incorporados ó expediente, da seguinte forma: 81,78 m na planta soto, 680,85 m na planta baixa; 726,51 m na primeira planta e 700,28 m na planta baixo cuberta e inscrito no Rexistro da Propiedade nº 1 de Ourense, co número 23.699, no tomo 975 xeral, libro 275 de Ourense, folio 199.
Santiago de Compostela, 22 de novembro de 1995.
José Antonio Orza Fernández
Conselleiro de Economía e Facenda
CORRECCIÓN de erros.-Decreto 116/1995, do 31 de marzo, polo que se regula o control das biotoxinas en moluscos bivalvos e outros organismos procedentes da pesca, o marisqueo e a acuicultura.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 22/06/1995

Advertidos erros no devandito decreto, publicado no DOG nº 87 do 8 de maio, cómpre face-las seguintes correccións:
Na páxina 3.325, artigo 7º.
-No punto 2º, onde di: «... nivel de fitoplacto...», debe dicir: «... nivel de fitoplancto...».
Na páxina 3.327, anexo I.
-Punto 3.3., onde di: «... conteña 100 mg P.S.P/ml», debe dicir: «... conteña 100 :g P.S.P./ml».
-Punto 4.1.
* Parágrafo 1º, onde di: «... o molusco con auga limpa», debe dicir: «... os moluscos con auga limpa».
-Punto 5.
* Parágrafo 3º, onde di: «... en mg de biotoxina P.S.P....», debe dicir: «... en :g de biotoxina P.S.P...».
* Parágrafo 4º, onde di: «mg P.S.P./100 g de vianda de molusco = (URC en ug/ml x CF x factor de dilución x 200), debe dicir: «:g P.S.P./100 g de vianda de molusco = (URC en :g/ml x CF x factor de dilución x 200).
* Parágrafo 6º, onde di: «mg PSP/100 g = ...», debe dicir «:g P.S.P/100 g = ...».
* Parágrafo 7º.
. Onde di: «... vianda de molusco (ug/100 g)...», debe dicir: «... vianda de molusco (:g/100 g)...».
. Onde di: «... máis de 80 mg P.S.P/100 g de vianda», debe dicir: «... máis de 80 :g P.S.P/100 g de vianda».
* Parágrafo 9º, onde di: «... igual a 0,2 mg de saxitoxina (P.S.P.)», debe dicir: «... igual a 0,2 :g de saxitoxina (P.S.P.)».
Na páxina 3.328, anexo I.
-Punto 6.
* Parágrafo 1º, onde di: «... contén 100 Mg/ml ó 1% en auga destilada, para conseguir unha disolución de 1 Mg/ml...», debe dicir: «... contén 100 :g/ml ó 1% en auga destilada, para conseguir unha disolución de 1 :g/ml».
* Na táboa de dilucións, onde di: «... ug/ml», debe dicir: «... :g/ml».
* Parágrafo 4º.
. Onde di: «... a cantidade de mg PSP/ml...», debe dicir: «... a cantidade de :g P.S.P/ml...».
. Onde di: «... corresponde ós mg de toxina...», debe dicir: «... corresponde ós :g de toxina...».
Na páxina 3.329, anexo I.
-Punto 7, onde di: «... Methods os Analysis...», debe dicir: «... Methods of Analysis...».
Na páxina 3.330, anexo III.
-No apartado B), onde di: «Aplicación 11.02.313A.22.220.00», debe dicir: «Aplicación 11.01.313A.22.220.00».
Na páxina 3.330, anexo IV.
-Parágrafo 2º: na táboa correspondente ó «Persoal laboral temporal: capítulo VI», onde di: «Oficiais de laboratorio, grupo IV e auxiliar administrativo, grupo V», debe dicir: «Oficiais de laboratorio, Grupo III, e auxiliar administrativo, grupo IV».
CORRECCIÓN de erros.-Orde do 24 de novembro de 1994 pola que se regula na Comunidade Autónoma de Galicia a fabricación e utilización de depósitos de polietileno para o almacenamento de productos petrolíferos da clase C en calefacción e usos non industriais.
CONSELLERÍA DE INDUSTRIA E COMERCIO — I. DISPOSICIÓNS XERAIS — 19/06/1995

Advertidos erros no texto da citada orde, publicada o 22 de decembro de 1994, no Diario Oficial de Galicia nº 245, páxinas 8.535 e 8.354 transcríbese a seguir as correccións oportunas:
-No artigo 3, parágrafo 1º, onde di: «... ou norma equivalente doutro país da Unión Europea ou da Asociación Europea Libre de Comercio...», debe dicir: «... ou norma equivalente orixinaria doutro país da Unión Europea ou da Asociación Europea de Libre Comercio...».
-No anexo I, onde di: «... foi construído de acordo coa norma UNE 53.432 ou equivalente doutro país da CEE e cumpre co disposto na Orde do 14 de novembro de 1994 da Consellería de Industria e Comercio, e realizáronse os ensaios e probas previstos nelas con resultado satisfactorio...», debe dicir: «... foi construído de acordo coa norma UNE 53.432 ou equivalente orixinaria doutro país da CEE ou da Asociación Europea de Libre Comercio e cumpre co disposto na Orde do 24 de novembro de 1994 da Consellería de Industria e Comercio, e realizáronse os ensaios e probas previstos nelas con resultado satisfactorio...».
DECRETO 166/1995, do 16 de xuño, polo que se modifica o artigo 4 do Decreto 1/1991, do 11 de xaneiro, que regula a concesión da Medalla de Galicia.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 19/06/1995

O elevado número de candidatos que se veñen propoñendo para a concesión da Medalla de Galicia por moi diversos sectores da sociedade galega, fai necesario adapta-lo artigo 4 do Decreto 1/1991, do 11 de xaneiro, ás novas circunstancias.
Polo tanto, por proposta do conselleiro da Presidencia e Administración Pública, e logo de deliberación do Consello da Xunta de Galicia, na súa reunión do día dezaseis de xuño de mil novecentos noventa e cinco,
DISPOÑO:
Artigo único.-Queda modificado o artigo 4 do Decreto 1/1991, do 11 de xaneiro, polo que se regula a concesión da Medalla de Galicia e dáselle a redacción seguinte:
Artigo 4º.-«Anualmente poderanse conceder como máximo unha Medalla de Galicia na súa categoría
de ouro, oito de prata e 14 de bronce. Non se computarán neste número as medallas de Galicia que se outorguen, se é o caso, por razóns de cortesía ou reciprocidade.
Tampouco se computarán no número de medallas sinaladas no parágrafo anterior as que sexan concedidas a institucións, fundacións, asociacións e persoas xurídicas ou morais en xeral».
Disposición derrogatoria
Queda derrogado o Decreto 137/1992, do 5 de xuño, polo que se modifica o artigo 4 do Decreto 1/1991, do 11 de xaneiro, que regula a concesión da Medalla de Galicia.
Disposición derradeira
O presente decreto entrará en vigor no mesmo día da súa publicación no Diario Oficial de Galicia.
Santiago de Compostela, dezaseis de xuño de mil novecentos noventa e cinco.
Manuel Fraga Iribarne
Presidente
Dositeo Rodríguez Rodríguez
Conselleiro da Presidencia e Administración Pública
RESOLUCIÓN do 7 de novembro de 1994, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 82/1994 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 21/06/1995

Visto o expediente incoado nesta delegación provincial por instancia de Aeropuertos Españoles y Navegación Aérea, S.A. (AENA), con domicilio en Vigo, no que solicita autorización para instalar unha L.M.T. e un C.T. en Tuimil-Viso, concello de Redondela, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autorizar a Aeropuertos Españoles y Navegación Aérea, S.A. (AENA) a instalación de unha L.M.T. e un C.T., en Tuimil-Viso, concello de Redondela.
Esta autorización non supón a aprobación do proxecto.
Pontevedra, 7 de novembro de 1994.
Ramón Álvarez Abad
Delegado provincial de Pontevedra
RESOLUCIÓN do 11 de abril de 1995, da Dirección Xeral de Ordenación Educativa e Centros, pola que se lle autoriza a ampliación de catro unidades do 2º ciclo de educación infantil ó centro privado Alba de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/06/1995

Examinado o expediente incoado pola Titularidade do centro privado Alba de Vigo (Pontevedra), no que solicita a ampliación de catro unidades do 2º ciclo de educación infantil no dito centro.
Resultando que o expediente foi tramitado pola Delegación Provincial de Educación e Ordenación Universitaria de Pontevedra, que o envía cos informes emitidos pola Inspección de Educación, pola Unidade Técnicca de Construccións e pola Oficina de Supervisión de Proxectos.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4), o Real decreto 1004/1991, do 14 de xuño, polo que se establecen os requisitos mínimos dos centros que imparten ensinanzas de réxime xeral non universitario (BOE do 26) e demais disposicións complementarias.
Considerando que o devandito centro privado ten autorización ou clasificación definitiva para impartir educación preescolar.
Considerando que o Real decreto 1004/1991 establece, na súa disposición transitoria terceira, que os centros privados que teñan autorización ou clasificación definitiva para imparti-la educación preescolar, na entrada en vixencia desta real decreto, enténdense autorizados para poder imparti-lo segundo ciclo de educación infantil, suposto que se dá no centro solicitante.
Considerando que a disposición transitoria quinta do antedito real decreto, no seu apartado 3, obriga os centros de educación preescolar que tañan autorización definitiva para unha ou dúas unidades a completa-las unidades necesarias para imparti-lo segundo ciclo completo de educación infantil.
Esta dirección xeral resolveu:
Autorizarlle a ampliación de catro unidades do segundo ciclo de educación infantil ó centro privado que se relaciona no anexo da presente resolución, facendo constar que, para a posta en funcionamento
delas a titulación do profesorado deberá axustarse ó establecido no Real decreto 1004/1991.
Santiago de Compostela, 11 de abril de 1995.
Xerardo Muñoz Sánchez-Brunete
Director xeral de Ordenación Educativa e Centros
ANEXO
Provincia de Pontevedra.
Concello: Vigo.
Localidade: Vigo.
Enderezo: Esperanto, 8.
Denominación: Alba.
Titular: Centro de Estudios Alba, S.L.
Nivel: educación infantil-segundo ciclo.
Unidades de que constaba: 2.
Unidades novas autorizadas: 4.
Total de unidades autorizadas: 6
ORDE do 5 de abril de 1995 pola que se lle concede autorización definitiva, para a súa apertura e funcionamento, ó centro privado Los Sauces de Mos (Pontevedra), cos demais datos que se relacionan no anexo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/06/1995

Examinado o expediente incoado por Gonzalo Otero Alonso, en representación de Pradoc, S.A. titular do centro privado Los Sauces de Mos (Pontevedra), en solicitude de autorización definitiva para a apertura e funcionamento do dito centro.
Resultando que o expediente foi tramitado pola Delegación Provincial de Educación e Ordenación Universitaria de Pontevedra, que o envía con proposta favorable, á vista dos informes emitidos pola Inspección Técnica de Educación Básica, pola Unidade Técnicca de Construccións e pola Oficina de Supervisión de Proxectos.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4), o Real decreto 1004/1991, do 14 de xuño, polo que se establecen os requisitos mínimos dos centros que imparten ensinanzas de réxime xeral non universitario (BOE do 26) e demais disposicións complementarias.
Considerando que o centro, de acordo cos informes emitidos, reúne os requisitos necesarios, esta consellería,
DISPÓN:
Concederlle a autorización definitiva, para a súa apertura e funcionamento, ó centro privado Los Sauces de Mos (Pontevedra), facendo constar que a titulación do profesorado deberá axustarse ó disposto no Real decreto 1004/1991.
Santiago de Compostela, 5 de abril de 1995.
Juan Piñeiro Permuy
Conselleiro de Educación e Ordenación Universitaria
ANEXO
Provincia de Pontevedra.
Concello: Mos.
Localidade: As Pereiras.
Enderezo: San Pedro de Cela.
Denominación: Los Sauces.
Titular: Pradoc, S.A.
Nivel: educación infantil-segundo ciclo.
Unidades que se autorizan: 4.
Nivel: educación primaria.
Unidades que se autorizan: 6.
Nivel: educación secundaria obrigatoria.
Unidades que se autorizan: 6.
Nivel: bacharelato.
Modalidade: ciencias da natureza e da saúde.
Unidades que se autorizan: 2.
Modalidade: tecnoloxía.
Unidades que se autorizan: 2.
ORDE do 31 de maio de 1995, das consellerías da Presidencia e Administación Pública e de Economía e Facenda, pola que se modifican as relacións de postos de traballo das consellerías de Economía e Facenda (Instituto Galego de Estatística), de Educación e Ordenación Universitaria e de Pesca, Marisqueo e Acuicultura.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 21/06/1995

A modificación das estructuras orgánicas do Instituto Galego de Estatística, da Consellería de Economía e Facenda, efectuada polo Decreto 391/1994, do 14 de outubro (DOG nº 3, do 4 de xaneiro de 1995 e nº 20, do 30 de xaneiro de 1995), da Consellería de Educación e Ordenación Universitaria polo Decreto 232/1994, do 14 de xullo (DOG nº 145, do 29 de xullo de 1994 e nº 162, do 23 de agosto de 1994) e da Consellería de Pesca, Marisqueo e Acuicultura polo Decreto 310/1994, do 14 de outubro (DOG nº 206, do 25 de outubro de 1994) fai necesario modificar parcialmente as relacións de postos de traballo das citadas consellerías co fin de adaptalas ás novas estructuras orgánicas.
En consecuencia, por proposta das consellerías de Economía e Facenda, de Educación e Ordenación Universitaria e de Pesca, Marisqueo e Acuicultura, oídas as organizacións sindicais presentes na Mesa Sectorial de Negociación de Funcionarios e a comisión de Persoal,
DISPOÑEMOS:
Artigo único.-Modifica-las relacións de postos de traballo da Administración da Xunta de Galicia nos termos que se sinalan nos anexos I, II e III da presente orde.
Santiago de Compostela, 31 de maio de 1995.
Dositeo RodríguezJosé Antonio Orza
RodríguezFernández
Conselleiro da PresidenciaConselleiro de Economía
e Administración Públicae Facenda
RESOLUCIÓN do 10 de abril de 1995, da Delegación Provincial de Pontevedra, pola que se autoriza e se declara de utilidade pública a instalación eléctrica que se cita. (Expediente número 24/1995 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 21/06/1995

Visto o expediente incoado nesta delegación provincial a petición de Unión Eléctrica-Fenosa, S.A. con domicilio en Vigo no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2617/1966, sobre autorización de instalacións eléctricas, e no capítulo III do regulamento aprobado polo Decreto 2619/1966, sobre expropiación forzosa e sancións en materia de instalacións eléctricas, e de acordo co disposto no Real decreto 2634/1980, sobre transferencias de competencias da Administración do Estado á Xunta de Galicia en materia de industria, esta delegación provincial, resolveu:
Autorizar a Unión Eléctrica-Fenosa, S.A. a instalación eléctrica que ten como características principais as seguintes: L.M.T., aérea, a 20 kV, de 1.575 m de lonxitude, con conductores LA-110 e apoios de formigón e metálicos, desde o apoio 31 ata o 42 da L.M.T. Portodemouros-Brocos, concello de Agolada.
Declara-la utilidade pública da instalación eléctrica que se autoriza, para os efectos sinalados na Lei 10/1966, sobre expropiación forzosa e sancións en materia de instalacións eléctricas, e no seu regulamento de aplicación do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo VI do citado Decreto 2617/1966, do 20 de outubro.
Pontevedra, 10 de abril de 1995.
Ramón Álvarez Abad
Delegado provincial de Pontevedra
ORDE do 4 de setembro de 1995 sobre concesión do título-licencia de axencia de viaxes do grupo minorista a Viajes David Caamaño, con número XG-162 e casa central na Avenida da Mariña, 113 de Muros (A Coruña).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 25/09/1995

Visto o expediente instruído por instancia de David Santiago Caamaño Leston, na súa calidade de titular, en solicitude de concesión do oportuno título-licencia de axencia de viaxes do grupo minorista.
Resultando que coa referida solicitude se achegou a documentación que se indica no artigo 4 e concordantes do Regulamento das axencias de viaxes aprobado polo Decreto 155/1989, do 22 de xuño, que regula o exercicio da actividade profesional que compete ás axencias de viaxes, e no que se especifican os documentos que terán que presentarse coa solicitude de outorgamento do título-licencia.
Resultando que, tramitado o oportuno expediente, aparecen cumpridas as formalidades e xustificados os extremos que se sinalan nos artigos 4, 5 e 6 do regulamento.
Considerando que, na empresa solicitante concorren tódalas condicións esixidas polo Decreto 155/1989, do 22 de xuño, para a obtención do título-licencia de axencia de viaxes do grupo minorista.
Vistos o Real decreto 2086/1983, do 1 de setembro, de traspaso de funcións e servicios do Estado á Comunidade Autónoma de Galicia en materia de turismo, a Lei 1/1983, do 22 de febreiro, reguladora da Xunta e do seu presidente, e o Decreto 155/1989 do 22 de xuño, polo que se aproba o regulamento das axencias de viaxes de Galicia, esta consellería,
RESOLVE:
Artigo único.-Concédeselle o título-licencia de axencia de viaxes do grupo minorista, co nº XG-162, a Viajes David Caamaño, con casa central na Avda. da Mariña, 113 de Muros (A Coruña), que poderá exerce-la súa actividade mercantil a partir da data de publicación desta orde no DOG, con suxeición ós preceptos do Decreto 155/1989, do 22 de xuño, polo que se proba o regulamento da axencias de viaxes de Galicia. A dita axencia quedará inscrita no Rexistro de empresas e actividades turísticas da comunidade autónoma galega.
Contra esta resolución, o interesado poderá interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses con
tados desde o día seguinte ó da súa publicación no Diario Oficial de Galicia.
Santiago de Compostela, 4 de setembro de 1995.
Dositeo Rodríguez Rodríguez
Conselleiro da Presidencia e Administración Pública
6239
RESOLUCIÓN do 11 de abril de 1991, da Dirección Xeral de Ordenación Educativa e Centros, pola que se lle autoriza a ampliación de unha unidade do segundo ciclo de educación infantil ó centro privado San Rosendo de Ferrol (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/06/1995

Examinado o expediente incoado pola titularidade do centro privado San Rosendo de Ferrol (A Coruña) no que se solicita a ampliación de unha unidade do 2º ciclo de educación infantil no dito centro.
Resultando que o expediente foi tramitado pola Delegación Provincial da Coruña, que o envía cos informes emitidos pola Inspección de Educación, pola Unidade Técnica de Construccións e pola Oficina de Supervisión de Proxectos.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4), o Real decreto 1004/1991, do 14 de xuño, polo que se establecen os requisitos mínimos dos centros que imparten ensinanzas de réxime xeral non universitario (BOE do 26) e demais disposicións complementarias.
Considerando que o devandito centro privado ten autorización ou clasificación definitiva para impartir educación preescolar.
Considerando que o Real decreto 1004/1991 establece, na súa disposición transitoria terceira, que os centros privados que teñan autorización ou clasificación definitiva para imparti-la educación preescolar na entrada en vixencia deste real decreto se entenden autorizados para poder imparti-lo segundo ciclo de educación infantil, suposto que se dá no centro solicitante.
Considerando que a disposición transitoria quinta do antedito real decreto, no seu apartado 3, obriga os centros de educación preescolar que teñan autorización definitiva para unha ou dúas unidades a completa-las unidades necesarias para imparti-lo segundo ciclo completo de educación infantil.
Esta dirección xeral,
RESOLVEU:
Autorizarlle a ampliación de unha unidade do segundo ciclo de educación infantil ó centro privado que se relaciona no anexo da presente resolución, facendo constar que, para a posta, en funcionamento dela, a titulación do profesorado deberá axustarse ó establecido no, Real decreto 1004/1991.
Santiago de Compostela, 11 de abril de 1995.
Gerardo Muñoz Sánchez-Brunete
Director xeral de Ordenación Educativa e Centros
ANEXO
PROVINCIA DA CORUÑA
Concello: Ferrol.
Localidade: Ferrol.
Enderezo: Pintor Máximo Ramos, 11.
Denominación. San Rosendo.
Titular: colexio San Rosendo, Cooperativa de R. Ltda.
Nivel: educación infantil 2º ciclo.
Unidades de que constaba: 2.
Unidades novas autorizadas: 1.
Total de unidades autorizadas: 3.
RESOLUCIÓN do 29 de marzo de 1995, da Dirección Xeral de Ordenación Educativa e Centros, pola que se lle autoriza a ampliación de unha unidade de educación especial ó centro privado San Jorge, de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/06/1995

Examinado o expediente incoado pola titularidade do centro privado San Jorge, de Santiago de Compostela, no que se solicita a ampliación de unha unidade de educación especialno dito centro.
Resultando que o expediente foi tramitado pola Delegación Provincial de Educación e Ordenación Universitaria da Coruña, que o envía cos informes emitidos pola Inspección de Educación, pola Unidade Técnica de Construccións e pola Oficina de Supervisión de Proxectos.
Resultando que a unidade de educación especial que se solicita ten como finalidade preparar, mediante o tratamento educativo necesario, ós deficientes inadaptados para a súa plena incorporación á vida escolar e social e que pola pouca profundidade das súas anomalías e deficiencias non se fai necesaria a súa asistencia a centros específicos pero si a unidade de educación especial en centros docentes de réxime ordinario.
Vistos o Real decreto 334/1985, do 6 de marzo, de ordenación da educación especial (BOE do l6), a orde ministerial do 3 de xaneiro de 1986 (BOE do 4 de febreiro), o Real decreto 1004/1991, do 14 de xuño, polo que se establecen os requisitos mínimos dos centros que imparten ensinanzas de réxime xeral non universitario (BOE do 26) e demais disposicións complementarias.
Considerando que o denvandito centro privado ten autorización definitiva para impartir educación especial.
Considerando que o centro reúne os requisitos necesarios de acordo coas disposicións vixentes na materia,
Esta dirección xeral,
RESOLVEU:
Autorizarlle a ampliación de unha unidade de educación especial ó centro privado que se relaciona no anexo da presente resolución.
Santiago de Compostela, 29 de marzo de 1995.
Gerardo Muñoz Sánchez-Brunete
Director xeral de Ordenación Educativa e Centros
ANEXO
PROVINCIA DA CORUÑA
Concello: Santiago de Compostela.
Localidade: Santiago de Compostela.
Enderezo: Avenida de Coímbra, 7.
Denominación: San Jorge
Titular: María Elvira Abalo Méndez.
Nivel: educación especial.
Unidades de que constaba: 1 de psíquicos.
Unidades novas autorizadas: 1 de psíquicos.
Total de unidades autorizadas: 2 de psíquicos.
RESOLUCIÓN do 2 de xuño de 1995, da Secretaría Xeral da Consellería de Industria e Comercio, pola que se emprazan as partes interesadas no recurso contencioso-administrativo nº 03/0007728/1995, interposto por Joel Fernández Soto, Edmundo Varela Lema, Jorge Rivera Gómez, Francisco García Fernández e Ángel Monteoliva Ramos.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 13/06/1995

Para os efectos de darlle cumprimento ó solicitado polo presidente da Sala do Contencioso-Administrativo, do Tribunal Superior de Xustiza de Galicia, en relación co recurso contencioso-administrativo número R.N. 03/0007728/1995, interposto por Joel Fernández Soto, Edmundo Varela Lema, Jorge Rive
ra Gómez, Francisco García Fernández e Ángel Monteoliva Ramos contra a Orde do 18 de xaneiro de 1995 pola que se aproba o modelo de certificado, para os efectos de posta en marcha, dos aparellos elevadores a que fai referencia a instrucción técnica MIE AEM 1 do Regulamento de aparellos de elevación e a súa manutención (DOG nº 28, do 9 de febreiro), e en virtude do disposto no artigo 64.1º da vixente Lei reguladora da xurisdicción contencioso-administrativa, modificada pola Lei 10/1992, do 30 de abril, esta consellería resolveu nesta data ordena-la remisión do expediente administrativo ó dito tribunal.
O que notifica para xeral coñecemento de tódalas persoas a favor das cales derivasen dereitos da orde impugnada e das que tivesen interese directo no mantemento dela, que son emprazadas para que comparezan como parte legal en autos ante a referida sala no prazo de nove días seguintes ó da publicación desta resolución, segundo dispón o devandito precepto.
Santiago de Compostela, 2 de xuño de 1995.
Manuel Barreiro Barbeito
Secretario xeral da Consellería de Industria e Comercio